สังคมข่าวหุ้นเกียรติก้อง ว่องไวยากร
*****รอผลประชุมเฟด****ตลาดหุ้นไทยร่วงตามตลาดหุ้นภูมิภาค ปัจจัยลบตอนนี้มาจากต่างประเทศล้วนๆ โดยเฉพาะนโยบายของทรัมป์ที่ทำให้ตลาดหุ้นทั่วโลกป่วน ในขณะที่ยังไม่แน่ใจว่าเฟดจะปรับขึ้นอัตราดอกเบี้ยในการประชุมวันที่ 31 ม.ค.-1 ก.พ.นี้หรือไม่ หลังมีมุมมองที่ดีต่อแนวโน้มเศรษฐกิจของสหรัฐฯ ที่เข้าใกล้เป้าหมายของเฟด ทั้งการจ้างงานและอัตราเงินเฟ้อ แม้เกจิจะบอกว่าไม่น่าจะขึ้น แต่อะไรก็เกิดขึ้นได้ ขณะเดียวกันตลาดหุ้นไทยก็ถือโอกาสปรับฐานลงมาก่อนทะยานไปทดสอบแนวต้าน 1,600 จุดใหม่ อย่างไรก็ตาม ผลประกอบของบริษัทจดทะเบียนในตลาดหุ้นไทย ที่ทยอยออกมาก็เป็นในเชิงบวก ดังนั้นโอกาสที่เม็ดเงินต่างประเทศจะกลับเข้ามาก็มีสูง แนวรับ 1,570 จุด
1 ก.พ. 2560

*****รอผลประชุมเฟด****ตลาดหุ้นไทยร่วงตามตลาดหุ้นภูมิภาค ปัจจัยลบตอนนี้มาจากต่างประเทศล้วนๆ โดยเฉพาะนโยบายของทรัมป์ที่ทำให้ตลาดหุ้นทั่วโลกป่วน ในขณะที่ยังไม่แน่ใจว่าเฟดจะปรับขึ้นอัตราดอกเบี้ยในการประชุมวันที่ 31 ม.ค.-1 ก.พ.นี้หรือไม่ หลังมีมุมมองที่ดีต่อแนวโน้มเศรษฐกิจของสหรัฐฯ ที่เข้าใกล้เป้าหมายของเฟด ทั้งการจ้างงานและอัตราเงินเฟ้อ  แม้เกจิจะบอกว่าไม่น่าจะขึ้น แต่อะไรก็เกิดขึ้นได้ ขณะเดียวกันตลาดหุ้นไทยก็ถือโอกาสปรับฐานลงมาก่อนทะยานไปทดสอบแนวต้าน 1,600 จุดใหม่ อย่างไรก็ตาม ผลประกอบของบริษัทจดทะเบียนในตลาดหุ้นไทย ที่ทยอยออกมาก็เป็นในเชิงบวก ดังนั้นโอกาสที่เม็ดเงินต่างประเทศจะกลับเข้ามาก็มีสูง แนวรับ 1,570 จุด
*****AOT  ภายใต้การบริหารงานของ ประสงค์ พูนธเนศ  ประธานกรรมการท่าอากาศยานไทย ราคาวิ่งสวนตลาดวานนี้ หลังจากตัวเลขนักท่องเที่ยว เริ่มกลับมา ที่ผ่านมาราคาได้สะท้อนปัจจัยลบจากทัวร์ศูนย์เหรียญไประดับหนึ่งแล้ว  และคาดผลการดำเนินงานไตรมาส 1/60 (ก.ย.-ธ.ค. 59) ฟื้นตัวขึ้นจากการเปิดดอนเมือง เทอร์มินัล 2 และนักท่องเที่ยวต่างชาติ ม.ค.เริ่มกลับมาเติบโต 12%  รวมทั้งเก็งกำไรหลังแตกพาร์แล้ว
*********SGF กลับมาแล้ววันนี้ ภายใต้การนำของ ศุภอรรถ ตปนียากร ที่ปรึกษาประธานเจ้าหน้าที่บริหาร บริษัท สยามเจเนอรัลแฟคตอริ่ง ราคาปิดสุดท้าย 0.26 บาท เทรดวันแรกไม่กำหนดซิลลิ่งและฟลอร์ มีกระแสข่าวว่านอกตลาดฯ ซื้อขายกันเกือบ 1 บาท ผลประกอบการของบริษัทมีกำไรอย่างต่อเนื่อง ปีนี้มีลุ้นทุบสถิติ
**********โนริอากิ โกโตะ กรรมการผู้จัดการใหญ่และประธานเจ้าหน้าที่บริหาร บมจ.ธนาคารกรุงศรีอยุธยา หรือ BAY กำลังเล็งหากิจการมาควบรวมอีก โดยในปี 2560 ธนาคารตั้งเป้าหมายสินเชื่อเติบโตที่ 6-8% จากความมั่นใจว่าเศรษฐกิจไทยจะเติบโตได้ตามเป้าหมายที่วางไว้ แต่ราคายังค่อนข้างนิ่ง เพราะสภาพคล่องเหลือน้อยมาก
************BLAND ของเสี่ยช้าง มายืนเหนือระดับ 1.90 บาทได้ไม่ยากนัก นักวิเคราะห์ให้ราคาเป้าหมายสูงถึง  2.8 บาท รถไฟฟ้าสายสีชมพูจะมาช่วยปลดล็อกราคาที่ดินในเมืองทองธานี ที่นิ่งมานาน งานนี้ทยอยเก็บไว้บ้างก็ดี
**************หุ้นกลุ่มพลังงาน ยังไปไม่ไหวหลังราคาน้ำมันดิบร่วง 60 ดอลลาร์ต่อบาร์เรลยังอีกไกล หลังจากแท่นผลิตน้ำมันของสหรัฐเริ่มขยายตัว แม้ว่ากลุ่มโอเปกและรัสเซียของปูตินจะปรับลดกำลังการผลิตลงแล้วก็ตาม ในขณะที่กลุ่ม PTT ภายใต้การนำของ เทวินทร์ วงศ์วานิช ประธานเจ้าหน้าที่บริหาร บริษัท ปตท. จำกัด กลับเล็งไปที่ธุรกิจใหม่เปิดโรงแรมในปั๊ม และร้านกาแฟคาเฟ่ อเมซอนเพิ่มขึ้น เพื่อลดการพึ่งพารายได้จากน้ำมันเพียงอย่างเดียว
************ธุรกิจอสังหาริมทรัพย์ปีนี้ยังไม่ฟื้นตัว รวมทั้งหุ้นในกลุ่มนี้ด้วย LPN ร่วงหนัก ผลงานปีที่ผ่านมาค่อนข้างแย่ คงต้องมาลุ้น LH ของกลุ่มอัศวโภคิน  และ PSH ของกลุ่มทองคำมา ว่าจะออกหัวหรือก้อยกันแน่ต้องคอยติดตามดู
***********กลุ่มสื่อสารส่งสัญญาณไม่ดี หลังจาก DTAC กำไรหดตัวรุนแรง ฉุดหุ้นกลุ่มเดียวกันร่วงตาม ทั้ง ADVANC TRUE เป็นผลจากการแข่งขันที่ค่อนข้างสูง และการลงทุนจากการเข้าประมูลคลื่น 4 จี ที่ใช้เงินลงทุนจำนวนมาก ทำให้คาดการณ์ว่ากลุ่มนี้ยังไม่น่าสนใจในปีนี้ เนื่องจากกำไรคาดว่าจะลดลงจากปีก่อน ยกเว้น JAS ของเฮียพิชญ์  ที่ยังดูคึกคักอยู่***********